
R A P O R T

asupra proiectului de Lege privind integrarea în muncă, în cadrul instituţiilor publice de la nivel local, a tinerilor dezavantajaţi
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr.PLx 102/2018  din 12 martie 2018, cu dezbaterea pe fond, în procedură de urgenţă, a proiectului de Lege privind integrarea în muncă, în cadrul instituţiilor publice de la nivel local, a tinerilor dezavantajaţi.
La întocmirea prezentului raport, Comisia a avut în vedere avizele favorabile primite de la:

· Consiliul Legislativ (nr.1181/28.12.2017)

· Consiliul Economic şi Social (nr.6028/21.12.2017)
· Comisia pentru drepturile omului, culte şi problemele minorităţilor naţionale (nr.4c-5/114/21.03.2018)
· Nota Departamentului Legislativ - Direcţia procedură legislativă, sinteze şi evaluări (nr.4a/63/20.03.2018).
Proiectul de lege are ca obiect de reglementare crearea cadrului legal pentru acordarea priorităţii la angajare a tinerilor dezavantajaţi, în sensul stabilirii unui procent de 5% din posturile existente şi bugetate specifice personalului contractual, raportat la numărul total de angajaţi cu contract individual de muncă. Această măsura vine în sprijinul angajatorilor care au competenţe legale în protecţia persoanelor aflate în dificultate, pentru a încuraja şi creşte gradul de ocupare a acestor persoane aflate în nevoi, respectiv tinerii dezavantajaţi.
Proiectul de lege a fost adoptat de Senat în şedinţa din 5 martie 2018.
La dezbaterile care au avut loc în şedinţele comisiei din 24 aprilie şi 23 mai 2018,  în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, au participat:

- d-l Nicea Mergeani - Secretar de Stat, Ministerul Muncii şi Justiţiei Sociale 
- d-l Eduard Corjescu - director, Ministerul Muncii şi Justiţiei Sociale. 
Raportul comisiei a fost adoptat cu unanimitate de voturi în şedinţa din 23 mai 2018.

La lucrările comisiei şi-au înregistrat prezenţa 18 deputaţi, din totalul de 22 membri ai comisiei.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.


În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 


PREŞEDINTE,







SECRETAR,


Adrian Solomon







Violeta Răduţ

Întocmit,
Consilier parlamentar Lidia Vlădescu
Consilier parlamentar Adriana Breazu
ANEXA 

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text

adoptat de Senat
	Text propus de comisie
(autor amendament)
	Motivare

	1. 
	Titlul legii

Lege

privind integrarea în muncă, în cadrul instituţiilor publice de la nivel local, a tinerilor dezavantajaţi

	Nemodificat 
	

	2. 
	Capitolul I 
Dispoziţii generale


	Nemodificat 
	

	3. 
	Art.1. - (1) Prezenta lege reglementează facilităţile acordate tinerilor dezavantajaţi în vederea încadrării pe locurile de muncă vacante din instituţiile publice de la nivel local.

(2) În aplicarea prevederilor prezentei legi sunt excluse orice fel de discriminări pe criterii politice, de rasă, naţionalitate, origine etnică, limbă, religie, convingeri şi sex.

(3) Prevederile prezentei legi urmăresc garantarea unui nivel adecvat de protecţie a tinerilor dezavantajaţi, pentru a dobândi abilităţi profesionale pentru locurile de muncă din sectorul privat.

	Alin.(1) nemodificat
(2) În aplicarea prevederilor prezentei legi sunt excluse orice fel de discriminări pe criterii politice, de rasă, naţionalitate, origine etnică, limbă, religie, convingeri, sex ş.a. 
(3) Prevederile prezentei legi urmăresc garantarea protecţiei tinerilor dezavantajaţi, pentru a dobândi abilităţi profesionale în vederea facilitării integrării acestora pe piața muncii.
Autori: membrii comisiei

	Pentru corelare cu legislaţia în vigoare.
Pentru a evita crearea premiselor încălcării dreptului constituțional la muncă, prevăzut de art.41 din Constituția României, republicată. 

	4. 
	Capitolul II

Angajarea tânărului dezavantajat


	Se elimină.

Autori: membrii comisiei


	Pentru respectarea normelor de tehnică legislativă.

Titlul capitolului II se introduce după art.3, întrucât art.1-3 trebuie să facă obiectul capitolului I.



	5. 
	Art.2. - (1) Obiectivele prezentei legi sunt următoarele:

a) asigurarea integrării tinerilor dezavantajaţi pe piaţa muncii prin crearea de oportunităţi de angajare pe perioadă determinată în instituţiile publice de la nivel local;

b) consolidarea competenţelor şi abilităţilor profesionale pentru adaptarea la cerinţele practice şi exigenţele locului de muncă în vederea integrării în muncă;

c) dobândirea de experienţă şi vechime în muncă;

d) dobândirea de vechime în specialitate, după caz;

e) stimularea incluziunii sociale;

f) responsabilizarea comunităţii locale.

(2) Durata de angajare a tinerilor dezavantajaţi este de 24 de luni.

(3) Angajatorii care angajează tineri dezavantajaţi sunt obligaţi să respecte prevederile prezentei legi.


	Alin.(1) nemodificat 

(2) Angajarea tinerilor dezavantajaţi se face  pe o perioadă de 24 de luni, prin încheierea unui contract individual de muncă pe durată determinată, potrivit prevederilor Legii nr.53/2003 - Codul muncii, republicată, cu modificările şi completările ulterioare, cu respectarea dispozițiilor prezentei legi.
Alin.(3) se elimină.

Autori: membrii comisiei


	Textul a fost preluat de la art.11, pentru o mai bună structurare a textului legii şi pentru claritatea normei.

A fost preluat în reformularea alin.(2).

	6. 
	Art.3. - În sensul prezentei legi, termenii şi expresiile de mai jos au următoarele semnificaţii:

a) tânăr dezavantajat - persoana cu vârsta cuprinsă între 16 şi 26 ani care nu are o vechime în muncă mai mare de 12 luni şi care se află în sistemul de protecţie a copilului sau provine din acest sistem sau are copil/copii în întreţinere;

b) angajatori - persoane juridice, reprezentate prin ordonatorii de credite ai instituţiilor publice de la nivel local, care pot, potrivit legii, să angajeze forţă de muncă pe bază de contract individual de muncă şi care sunt finanţate de la bugetul de stat şi fonduri publice, cu excepţia instituţiilor publice de apărare naţională, ordine publică şi siguranţă naţională.

__
	Partea introductivă – nemodificată

a) tânăr dezavantajat - persoana cu vârsta cuprinsă între 16 şi 26 de ani, care nu are vechime în muncă sau care are o vechime în muncă de până la 12 luni şi care:

i) se află în sistemul de protecţie a copilului sau provine din acest sistem; 

ii) are copil/copii în întreţinere;

iii) s-a aflat sau se află în evidența serviciului de probațiune;
iv) se află în executarea unei măsuri educative neprivative de libertate, dintre cele prevăzute de Legea nr.253/2013 privind executarea pedepselor, a măsurilor educative și a altor măsuri neprivative de libertate dispuse de organele judiciare în cursul procesului penal, cu modificările și completările ulterioare, ori a unei alte măsuri neprivative, precum amânarea aplicării pedepsei sau executarea pedepsei amenzii prin prestarea unei munci neremunerate  în folosul comunității;
b) angajator - persoana juridică, reprezentată prin ordonatorul de credite al instituţiei publice de la nivel local care poate, potrivit legii, să angajeze forţă de muncă pe bază de contract individual de muncă şi care este finanţată de la bugetul de stat şi/sau din fonduri publice locale, cu excepţia instituţiilor publice de apărare naţională, ordine publică şi securitate naţională;
c) instituții publice de la nivel local - denumire generică ce include:

1. aparatul de specialitate al primarului;

2. aparatul de specialitate al consiliului judeţean/Consiliului General al Municipiului Bucureşti;

3. consiliile locale ale comunelor, oraşelor, municipiilor, sectoarelor municipiului Bucureşti,  consiliile judeţene şi Consiliul General al Municipiului Bucureşti; 

4. furnizori de servicii sociale, de drept public, care acordă servicii sociale în condiţiile prevăzute de lege;

5. operatori de servicii comunitare de utilităţi publice locale sau judeţene;

6. instituţii publice şi servicii publice înfiinţate şi organizate prin hotărâri ale autorităţilor deliberative, potrivit Legii administraţiei publice locale nr.215/2001, republicată, cu modificările şi completările ulterioare.
Autori: membrii comisiei


	Pentru claritatea textului. Formularea este mai explicită şi vizează ambele situaţii, respectiv situaţia în care tânărul nu are vechime în muncă şi cea în care are o vechime în muncă de până la 12 luni.Prin încheierea contractului individual de muncă salariatul beneficiază de recunoaşterea vechimii în muncă, cât şi de stagiu de cotizare.

Pentru corelare cu celelalte dispoziții ale legii, se propune definirea termenului prin utilizarea formei de singular.

Sunt situaţii când instituţiile pot fi finanţate de la bugetul de stat şi/sau din fonduri publice locale (ex. centrele de zi – pot fi plătite din bugetul de stat). 

Pentru rigoare normativă și pentru o corectă aplicare a legii se propune definirea sintagmei “instituții publici de la nivel local”.


	7. 
	__
	Capitolul II 

Angajarea tânărului dezavantajat

Autori: membrii comisiei


	Textul s-a regăsit după art.1 şi a fost preluat aici întrucât art.1-3 trebuie să facă obiectul capitolului I. 



	8. 
	Art.4. - (1) Prin derogare de la prevederile art.31 alin.(1) din Legea-cadru nr.153/2017 privind salarizarea personalului plătit din fonduri publice, cu modificările şi completările ulterioare, procedura de recrutare şi încadrare a tinerilor dezavantajaţi, cuprinde următoarele etape:
a) selecţia dosarelor, constând în verificarea documentelor depuse la dosar, inclusiv a curriculum vitae;

b) interviul;

c) proba practică, după caz.

(2) Tânărul dezavantajat poate fi angajat pe posturi declarate vacante de angajatori, cu respectarea cerinţelor specifice/generale fiecărui post.

(3) Se pot prezenta la interviu sau proba practică, după caz, numai candidaţii declaraţi admişi la selecţia de dosare.
	Alin.(1) nemodificat 

a) selecţia dosarelor, constând în verificarea documentelor depuse la dosar;

Lit.b) și c) nemodificate
(2) Tânărul dezavantajat poate fi angajat pe orice post declarat vacant de angajator, cu respectarea cerinţelor specifice/generale fiecărui post.

(3) Se pot prezenta la interviu şi la proba practică, după caz, numai candidaţii declaraţi admişi la selecţia de dosare.

Autori: membrii comisiei
	CV-ul este menţionat la art.3, unde se precizează documentele care sunt necesare pentru dosar.

Pentru corectitudinea textului. 

Potrivit dispozițiilor alin.(1), etapa interviului este obligatorie în procedura de recrutare și încadrare în muncă a tinerilor dezavantajați, și nu o alternativă a probei practice.



	9. 
	Art.5. - (1) Anunţul privind procedura de recrutare şi încadrare a tinerilor dezavantajaţi se afişează de către angajator într-un loc vizibil la sediul acestuia, pe prima pagină a site-ului instituţiei, precum şi pe pagina de internet www.posturi.gov.ro, Secţiunea „Pasarela”, cu cel puţin 20 de zile lucrătoare înainte de data stabilită pentru selecţia dosarelor.

(2) În situaţia în care angajatorii consideră necesar, aceştia pot asigura publicarea anunţului şi prin alte forme de publicitate suplimentare.

(3) Anunţul va cuprinde obligatoriu următoarele elemente:

a) numărul posturilor, denumirea şi principalele atribuţii ale acestora;

b) termenul de depunere a dosarului;

c) condiţiile generale şi specifice necesare pentru ocuparea posturilor;

d) documentele solicitate candidaţilor pentru întocmirea dosarului, data - limită şi ora până la care se pot depune acestea, locul unde se depun dosarele, coordonatele de contact (telefon, e-mail) ale persoanelor din compartimentul resurse umane;

e) data afişării anunţului de selecţie a dosarelor;

f) alte date necesare desfăşurării selecţiei dosarelor.

(5) Anunţul prezentat se menţine la locul de afişare până la finalizarea selecţiei dosarelor.

(6) În condiţiile modificării unor aspecte referitoare la organizarea sau desfăşurarea selecţiei dosarelor, publicitatea modificării respective se face prin aceleaşi mijloace prin care s-a făcut publicitatea selecţiei dosarelor.


	Art.5. - (1) Anunţul privind declanșarea procedurii de recrutare în vederea   încadrării tinerilor dezavantajaţi se afişează de către angajator într-un loc vizibil, la sediul său, pe prima pagină a site-ului instituţiei, precum şi pe pagina de internet www.posturi.gov.ro, în cadrul unei secţiuni speciale,   creată de administratorii acestui site sub denumirea “Pasarela”, cu cel puţin 20 de zile lucrătoare înainte de data stabilită pentru selecţia dosarelor.

(2) În situaţia în care angajatorul consideră necesar, acesta poate asigura publicarea anunţului şi prin alte forme de publicitate, suplimentare.

Alin.(3) nemodificat 
(4) Anunţul prevăzut la alin.(1) se menţine la locul de afişare de la sediul angajatorului până la finalizarea selecţiei dosarelor.

(5) În condiţiile modificării unor aspecte referitoare la organizarea sau desfăşurarea procedurii de recrutare, publicitatea modificărilor respective se face prin aceleaşi mijloace prin care s-a făcut publicitatea anunțului prevăzut la alin.(1).

Autori: membrii comisiei


	Pentru corectitudinea textului.

Pe site-ul www.posturi.gov.ro nu există nici o secţiune astfel denumită – întâi trebuie creată şi apoi făcută trimitere la ea din această lege.

Pentru respectarea normelor de tehnică legislativă. 

Pentru completarea normei și rigoarea textului.

Anunţul de pe pagina de internet www.posturi.gov.ro se menţine până la ocuparea postului respectiv.



	10. 
	Art.6. - (1) În vederea selecţiei dosarelor, tânărul dezavantajat va prezenta un dosar, care va conţine următoarele documente:

a) cerere de înscriere la selecţia dosarelor adresată angajatorului;

b) copia actului de identitate sau orice alt document care atestă identitatea, potrivit legii, după caz;

c) copiile documentelor care atestă îndeplinirea condiţiilor specifice ale posturilor solicitate de instituţiile publice;

d) adeverinţa medicală care să ateste starea de sănătate corespunzătoare eliberată cu cel mult 6 luni anterior selecţiei dosarelor de către medicul de familie al candidatului sau de către unităţile sanitare abilitate;

e) curriculum vitae.

__

__
__
(2) Dovada calităţii de tânăr se face, după caz, cu următoarele documente:

a) dispoziţie sau hotărâre emisă de către comisia de protecţie a copilului, de intrare/ieşire din sistemul de protecţie, pentru categoria prevăzută la art.3 lit.a) sau hotărâre judecătorească definitivă pronunţată de instanţa competentă;

b) copia de pe certificatul de naştere sau de pe orice alt document care să ateste că are copil/copii în întreţinere, pentru categoria prevăzută la art.3 lit.a).
	Art.6. - În vederea selecţiei dosarelor, tânărul dezavantajat depune un dosar, care va conţine următoarele documente:

Lit.a) – b) nemodificate
c) copiile documentelor care atestă îndeplinirea condiţiilor specifice de ocupare a postului;

d) adeverinţa medicală care să ateste starea de sănătate corespunzătoare eliberată de către medicul de familie al candidatului sau de către o unitate sanitară abilitată potrivit legii;

Lit.e) nemodificată

f) dispoziţie sau hotărâre emisă de către comisia pentru protecţia copilului, de intrare/ieşire din sistemul de protecţie a copilului sau hotărâre judecătorească definitivă pronunţată de instanţa competentă;

g) copie a certificatului de naştere al copilului sau a oricărui alt document care să ateste că are copil/copii în întreţinere;

h) recomandarea consilierului de probaţiune din cadrul serviciului de probaţiune de la nivel local, responsabil cu supravegherea respectării măsurilor neprivative de libertate dispuse de instanţele de judecată, pentru categoria prevăzută la art.3 alin.(1) lit.a) pct.iii) şi iv).

Alin.(2) se elimină.

Autori: membrii comisiei


	Pentru respectarea dispozițiilor Legii nr. 24/2000, republicată, cu modificările și completările ulterioare, privind utilizarea verbelor la timpul prezent în redactarea actelor normative.

Exprimarea este confuză și, ca urmare, se propune reformularea textului.

Pentru corelare cu legislaţia în vigoare.

Pentru unitate în terminologie.

Există situaţii în care instanţa de judecată poate pronunţa o hotărâre judecatorească în ceea ce priveşte instituirea unei măsuri de protecţie a unui tânăr sau asupra unei măsuri dispuse de comisia de protecţie  a copilului.

Corelare cu modificările propuse anterior.

S-a preluat în reformularea alin.(1), ca lit.f), pentru o mai bună structurare a textului legii.

A fost preluat în reformularea alin.(1).

	11. 
	Art.7. - (1) Angajatorul definit la art.3 lit.b) are obligaţia de a constitui o comisie de selecţie formată din 3 membri şi un secretar, angajaţi ai instituţiei.

(2) Comisia prevăzută la alin.(1) are competenţa de a evalua selecţia dosarelor, interviul şi proba practică.

(3) Comisia de selecţie a dosarelor are obligaţia de a selecta dosarele în maximum 5 zile lucrătoare de la data expirării termenului de depunere a acestora.

(4) Selecţia dosarelor se face pe baza verificării îndeplinirii condiţiilor, prin raportare la documentele din dosarul depus.

(5) Rezultatele selectării dosarelor se afişează, cu menţiunea „admis” sau „respins”, însoţită de motivul respingerii dosarului, la sediul instituţiei publice organizatoare a selecţiei dosarelor şi pe site-ul acesteia.
	Art.7. - (1) Angajatorul are obligaţia de a constitui o comisie de selecție și evaluare, denumită în continuare comisie, formată din 3 membri şi un secretar, dintre angajaţii  instituţiei.

(2) Comisia are competenţa de a efectua selecţia dosarelor şi de a realiza evaluarea candidaților în cadrul interviului şi al probei practice, după caz.
Alin. (3) se elimină.

(3) Selecţia dosarelor se face în maximum 5 zile lucrătoare de la data expirării termenului de depunere a acestora, pe baza verificării îndeplinirii condiţiilor, prin raportare la documentele din dosarul depus.

(4) Rezultatul selecţiei dosarelor se afişează la sediul angajatorului şi pe 
site-ul acestuia, cu menţiunea „admis” sau „respins”, însoţită de nota obținută, precum și de motivul respingerii dosarului, după caz.
Autori: membrii comisiei


	Comisia are competenţe de selecţie şi evaluare, termenul selecţie fiind incomplet.
Corectitudinea şi claritatea normei.

S-a preluat în refomularea alin.(4).

Claritatea normei. Potrivit alin.(1) şi (2) reformulat, comisia are competenţe şi de selecţie, şi de evaluare.

Angajatorul are obligaţia de a motiva respingerea unui candidat (ex: neîndeplinirea unor condiţii referitoare la studii, starea de sănătate, alte condiţii etc) pentru ocuparea postului.


	12. 
	Art.8. - (1) În cadrul interviului se testează abilităţile, aptitudinile şi motivaţia candidaţilor. Proba interviului poate fi susţinută doar de către acei candidaţi declaraţi admişi la selecţia de dosare.

(2) Interviul se realizează conform planului de interviu întocmit de comisia prevăzută la art.7 în ziua desfăşurării acestei probe, pe baza criteriilor de evaluare. Criteriile de evaluare pentru stabilirea interviului sunt:
a) abilităţi şi cunoştinţe impuse de funcţie;

b) capacitatea de analiză şi sinteză;

c) motivaţia candidatului.

(3) Proba practică se desfăşoară pe baza unui plan stabilit de comisie, care va include următoarele criterii de evaluare:

a) capacitatea de adaptare;

b) capacitatea de gestionare a situaţiilor dificile;

c) îndemânare şi abilitate în realizarea cerinţelor practice;

d) capacitatea de comunicare;


e) capacitatea de gestionare a resurselor alocate pentru desfăşurarea probei practice.

(4) În vederea testării pentru proba practică se pot stabili şi alte criterii de evaluare.
	Alin.(1) se elimină 

Art.8. - (1) Interviul se realizează conform planului de interviu întocmit de comisie, notele fiind acordate pe baza următoarelor criterii de evaluare: 

a) abilităţile şi cunoştinţele teoretice, în raport cu specificul postului;

Lit.b) nemodificată

Lit.c) se elimină.

(2) Proba practică se desfăşoară pe baza unui plan stabilit de comisie având în vedere, în principal, următoarele criterii de evaluare:

Lit.a) și b) se elimină.

Devine lit.a) nemodificată

Devine lit.b) nemodificată

Devine lit.c) nemodificată

(3) În vederea testării în cadrul probei practice, comisia poate stabili şi alte criterii de evaluare. 
Autori: membrii comisiei


	Pentru evitarea dublei reglementări, întrucât se reiau prevederile alin.(3) al art.4.
Pentru respectarea stilului normativ, se propune reformularea părții introductive.
Pentru unitate de reglementare.

Pentru corectitudinea exprimării şi claritatea normei. Comisia stabileşte criteriile de evaluare.



	13. 
	Art.9. - (1) Pentru soluţionarea contestaţiilor, angajatorul definit la art.3 lit.b) are obligaţia de a constitui o comisie de soluţionare a contestaţiilor formată din 3 membri şi un secretar, angajaţi ai instituţiei, alţii decât cei menţionaţi la art.7 alin.(1).

(2) Candidaţii nemulţumiţi pot depune contestaţie, în termen de cel mult 24 de ore de la data afişării rezultatului selecţiei dosarelor şi interviului, după caz, la sediul instituţiei publice organizatoare.

(3) Candidatul nemulţumit de modul de soluţionare a contestaţiei se poate adresa instanţei de contencios administrativ, în condiţiile legii.


	Art.9. - (1) Pentru soluţionarea contestaţiilor, angajatorul are obligaţia de a constitui o comisie de soluţionare a contestaţiilor formată din 3 membri şi un secretar, dintre angajaţii instituţiei, alţii decât cei care fac parte din comisia prevăzută la art.7 alin.(1).

(2) Candidaţii declaraţi respinşi pot depune contestaţie, în termen de 24 de ore de la data afişării rezultatului.

(3) Rezultatul soluționării constestației prevăzute la alin.(2) poate fi atacat în instanța de contencios administrativ, în condițiile legii. 

Autori: membrii comisiei


	Claritatea formulării.

Pentru rigoare normativă.

Unitate de reglementare.



	14. 
	Art.10. - (1) Candidaţii declaraţi admişi sunt obligaţi să se prezinte la post în termen de maximum 5 zile calendaristice de la data afişării rezultatelor finale.

(2) În cazul neprezentării la post la termenul prevăzut la alin.(1), postul este declarat vacant, urmând să se comunice candidatului care a obţinut nota finală imediat inferioară posibilitatea de a ocupa postul respectiv.

__
	Art.10. - (1) Candidatul declarat admis este obligat să se prezinte la post în termen de maximum 5 zile lucrătoare de la data afişării rezultatelor finale.

(2) În cazul neprezentării la post în termenul prevăzut la alin.(1), postul este declarat vacant, urmând să se comunice candidatului admis care a obţinut nota finală imediat inferioară, posibilitatea de a ocupa postul respectiv.

(3) În situaţia în care nu există un alt candidat admis sau candidatul admis prevăzut la alin.(2) nu răspunde comunicării în termen de 5 zile lucrătoare, postul este declarat vacant şi se reia procedura de recrutare şi încadrare a tinerilor dezavantajaţi, potrivit prevederilor prezentei legi.

Autori: membrii comisiei


	Claritatea textului.

Claritatea formulării.

Pentru finalitatea procedurii. 

Corelare cu dispoziţiile prevăzute în HG nr.286/2011.


	15. 
	Art.11. - Contractul individual de muncă pe durată determinată de 24 de luni se va încheia potrivit prevederilor Legii nr.53/2003 - Codul muncii, republicată, cu modificările şi completările ulterioare.

	Art.11 se elimină.

Autori: membrii comisiei


	A fost preluat în reformularea art.2 alin.(2), pentru o mai bună structurare a textului legii.

	16. 
	Art.12. - (1) Angajatorul este obligat să solicite în scris din evidenţele direcţiilor generale de asistenţă socială şi protecţia copilului, serviciilor publice de asistenţă socială, agenţiilor judeţene pentru ocuparea forţei de muncă din subordinea agenţiei naţionale pentru ocuparea forţei de muncă, date despre numărul de tineri dezavantajaţi, conform cerinţelor postului declarat vacant potrivit legii.

(2) La solicitarea prevăzută la alin.(1), direcţiile generale de asistenţă socială şi protecţia copilului, serviciile publice de asistenţă socială, agenţiilor judeţene pentru ocuparea forţei de muncă din subordinea agenţiei naţionale pentru ocuparea forţei de muncă sunt obligate să transmită răspunsul în maximum 10 zile lucrătoare.

(3) În termen de 5 zile lucrătoare de la transmiterea răspunsului prevăzut la alin.(2), direcţiile generale de asistenţă socială şi protecţia copilului, precum şi serviciile publice de asistenţă socială sunt obligate să sprijine tânărul dezavantajat, în sensul completării şi depunerii dosarului de participare la selecţia de dosare.

(4) Angajatorul este obligat să pună la dispoziţia tinerilor dezavantajaţi 5% din posturile existente şi bugetate specifice personalului contractual, raportat la numărul total de angajaţi cu contract individual de muncă.

(5) În situaţia în care în urma aplicării procentului de 5%, rezultatul este un număr cu două zecimale, numărul de posturi pe care angajatorul îl va pune la dispoziţia tinerilor dezavantajaţi, în condiţiile prezentei legi, se va calcula prin rotunjire la un număr întreg, dacă prima zecimală este mai mare sau egală cu 5.

(6) Angajatorul va evidenţia posturile alocate tinerilor dezavantajaţi în numărul total de posturi aprobat prin hotărârea consiliului judeţean/local sau actul administrativ al ordonatorului de credite, după caz.

(7) Posturile prevăzute la alin.(4) vor fi ocupate numai de tinerii dezavantajaţi prevăzuţi la art.3 lit.a), în condiţiile prezentei legi.

(8) Prevederile alin.(4) se aplică angajatorului numai în situaţia în care are numărul de posturi vacante necesar respectării obligaţiei de angajare a tinerilor dezavantajaţi.


	Art.11. - (1) Angajatorul este obligat să solicite, în scris, direcţiilor generale de asistenţă socială şi protecţia copilului, serviciilor publice de asistenţă socială, agenţiilor judeţene pentru ocuparea forţei de muncă din subordinea Agenţiei Naţionale pentru Ocuparea Forţei de Muncă, date despre numărul de tineri dezavantajaţi, în scopul ocupării posturilor declarate vacante potrivit prezentei legi. 

(2) La solicitarea prevăzută la alin.(1), direcţiile generale de asistenţă socială şi protecţia copilului, serviciile publice de asistenţă socială, agenţiile teritoriale pentru ocuparea forţei de muncă sunt obligate să transmită datele solicitate în maximum 10 zile lucrătoare de la data primirii solicitării.

(3) Direcţiile generale de asistenţă socială şi protecţia copilului, precum şi serviciile publice de asistenţă socială sunt obligate să sprijine tânărul dezavantajat, în scopul întocmirii şi depunerii dosarului de participare la selecţia de dosare.

(4) Angajatorul este obligat să aloce tinerilor dezavantajaţi 5% din numărul posturilor existente şi bugetate pentru personalul contractual.
Alin.(5) se elimină

Alin.(6) se elimină

Alin.(7) se elimină

Alin.(8) se elimină

Autori: membrii comisiei 


	Pentru corectitudinea redactării, denumirea Agenției Naționale pentru Ocuparea Forței de Muncă se va reda cu majuscule.

Pentru claritatea normei. 
Pentru claritatea textului şi unitate de terminologie.

Pentru precizia textului şi rigoare normativă.

Pentru o mai bună formulare.

Prevederile nu sunt necesare.
Pentru respectarea normelor de tehnică legislativă, întrucât nu se corelează cu obligația prevăzută la  alin.(4).



	17. 
	Art.13. - Angajatorul poate solicita oricărei instituţii abilitate verificarea documentelor depuse de candidat.


	Devine art.12 nemodificat 
	

	18. 
	Art.14. - Monitorizarea şi controlul respectării prevederilor prezentei legi, referitoare la încheierea, executarea, modificarea, suspendarea şi încetarea contractului individual de muncă pe durată determinată se realizează de către Inspecţia Muncii.


	Art.13. - Monitorizarea şi controlul privind încheierea, executarea, modificarea, suspendarea şi încetarea contractului individual de muncă pe durată determinată prevăzut de prezenta lege se realizează de către Inspecţia Muncii.

Autori: membrii comisiei 


	Pentru o formulare mai clară.

	19. 
	Art.15. - Clauzele contractului individual de muncă pe durată determinată încheiat în condiţiile art.2 alin.(2) nu pot conţine prevederi contrare sau drepturi sub nivelul minim stabilit prin acte normative ori prin contractul colectiv de muncă aplicabil.

	Art.15 se elimină.

Autori: membrii comisiei 


	Dispoziția este reluată în cuprinsul art.17 alin.(1) reformulat.

	20. 
	Art.16. - (1) Tinerii dezavantajaţi angajaţi cu contract individual de muncă pe durată determinată în condiţiile prezentei legi, nu vor fi trataţi mai puţin favorabil decât persoanele angajate cu contract de muncă pe durată nedeterminată comparabili, numai pe motivul duratei contractului individual de muncă, cu excepţia cazurilor în care tratamentul diferit este justificat de motive obiective care se probează cu documente justificative.
(2) Executarea, modificarea, suspendarea şi încetarea contractului individual de muncă pe durată determinată se realizează în condiţiile Legii nr.53/2003, republicată, cu modificările şi completările ulterioare.


	Art.14. - (1) Tinerii dezavantajaţi angajaţi cu contract individual de muncă pe durată determinată în condiţiile prezentei legi, nu vor fi trataţi mai puţin favorabil decât persoanele angajate cu contract de muncă pe durată nedeterminată comparabil, numai pe motivul duratei contractului individual de muncă, cu excepţia cazurilor în care tratamentul diferit este justificat de motive obiective care se probează cu documente justificative.
Alin.(2) nemodificat
Autori: membrii comisiei 


	Corectarea unei erori materiale.

	21. 
	Capitolul III 

Obligaţiile angajatorului

	Nemodificat 
	

	22. 
	Art.17. - (1) Angajatorul are următoarele obligaţii:

a) să organizeze selecţie de dosare pentru angajarea tinerilor dezavantajaţi în condiţiile prezentei legi;

b) să angajeze pe posturile vacante prevăzute la art.12 alin.(4), exclusiv tineri dezavantajaţi;

c) să desemneze o persoană care să coordoneze şi să sprijine tânărul angajat în activitatea sa;

d) să asigure o dotare corespunzătoare - logistică, tehnică şi tehnologică - necesară valorificării cunoştinţelor teoretice şi practice primite de tânărul angajat;

e) să nu folosească tânărul angajat pentru desfăşurarea altor activităţi decât cele prevăzute în contractul individual de muncă şi în fişa postului;

f) să realizeze, evaluarea performanţelor profesionale individuale anuale, pe bază de interviu, cu consemnarea rezultatului acesteia în fişa de evaluare;

g) să realizeze, după caz, evaluarea performanţelor profesionale individuale la încetarea contractului individual de muncă, cu consemnarea rezultatului acesteia în fişa de evaluare;

h) să elibereze fostului salariat în termen de 30 de zile de la încetarea contractului individual de muncă adeverinţa care dovedeşte calitatea de salariat, copii după evaluările anuale prevăzute la lit.f), precum şi o scrisoare de recomandare.

(2) Modelul fişei de evaluare a performanţelor profesionale individuale pentru personalul contractual este prevăzut la anexa nr.1, iar modelul scrisorii de recomandare este prevăzut la anexa nr.2.


	Art.15. - (1) Angajatorul are următoarele obligaţii:

a) să organizeze selecţia și evaluarea  dosarelor pentru angajarea tinerilor dezavantajaţi, în condiţiile prezentei legi;

b) să angajeze pe posturile vacante prevăzute la art.11 alin.(4) exclusiv tineri dezavantajaţi;

c) să desemneze o persoană care să coordoneze şi să sprijine tânărul dezavantajat în activitatea sa;

d) să asigure o dotare corespunzătoare - logistică, tehnică şi tehnologică - necesară dobândirii și valorificării cunoştinţelor teoretice şi practice de către tânărul dezavantajat;

e) să nu folosească tânărul dezavantajat pentru desfăşurarea altor activităţi decât cele prevăzute în contractul individual de muncă şi în fişa postului;

f) nemodificată
g) să realizeze evaluarea performanţelor profesionale individuale la încetarea contractului individual de muncă, cu consemnarea rezultatului acesteia în fişa de evaluare;

h) să elibereze tânărului dezavantajat adeverinţa care dovedeşte activitatea desfășurată şi stagiul de cotizare, copii după evaluările prevăzute la lit.f) și g), precum şi o scrisoare de recomandare, în termen de maximum 30 de zile de la încetarea contractului individual de muncă. 

(2) Modelul fişei de evaluare a performanţelor profesionale individuale pentru personalul contractual este prevăzut în anexa nr.1, iar modelul scrisorii de recomandare este prevăzut în anexa nr.2.

Autori: membrii comisiei


	Corelare cu terminologia folosită.

Pentru o trimitere corectă.

Pentru unitatea terminologiei utilizate în cuprinsul legii.
Pentru rigoarea exprimării 

Unitate de terminologie.

Pentru claritatea formulării.

Eliberarea adeverinței este ulterioară momentului încetării contractului individual de muncă, deci nu poate fi vorba de o adeverință care dovedește calitatea de salariat.



	23. 
	Art.18. - Ministerul Muncii şi Justiţiei Sociale va publica pe site-ul propriu, modelul fişei de evaluare a performanţelor profesionale individuale pentru personalul contractual şi modelul scrisorii de recomandare în format editabil.
	Art.16. - Ministerul Muncii şi Justiţiei Sociale  publică pe site-ul propriu, în format editabil, modelul fişei de evaluare a performanţelor profesionale individuale pentru personalul contractual şi modelul scrisorii de recomandare prevăzute la art.15 alin.(2). 

Autori: membrii comisiei


	Pentru rigoarea exprimării 



	24. 
	Capitolul IV

Dispoziţii finale


	Nemodificat 
	

	25. 
	Art.19. - (1) Constituie contravenţie şi se sancţionează cu amendă următoarele fapte:

a) nerespectarea obligaţiei prevăzută la art.12 alin.(1), cu amendă de la 500 lei la 1.000 lei;

b) nerespectarea prevederilor art.12 alin.(2), cu amendă de la 250 lei  la 500 lei;

c) nerespectarea prevederilor art.12 alin.(3), cu amendă de la 500 lei la 1.000 lei;

d) nerespectarea de către angajator a obligaţiei prevăzută la art.12 alin.(4), cu amendă de la 1.000 lei la 1.500 lei;

e) nerespectarea de către angajator a obligaţiei prevăzute la art. 17 alin.(1) lit.h), cu amendă de la 300 lei la 1.000 lei;
(2) Constatarea contravenţiilor şi aplicarea sancţiunilor prevăzute la alin.(1) se fac de către inspectorii de muncă.

(3) Prevederile prezentei legi se completează cu prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.

(4) Inspectorii de muncă controlează modul de încheiere, executare, modificare, suspendare şi încetare a contractului individual de muncă, constată contravenţiile şi aplică sancţiunile corespunzătoare, în condiţiile stabilite de Legea nr.53/2003, republicată, cu modificările şi completările ulterioare.

(5) Inspecţia Muncii raportează anual Ministerului Muncii şi Justiţiei Sociale numărul de contracte individuale de munca încheiate în baza prezentei legi.


	Art.17. - (1) Constituie contravenţie şi se sancţionează cu amendă următoarele fapte:

a) nerespectarea prevederilor art.11 alin.(2), cu amendă de la 250 lei la 500 lei;

b) nerespectarea de către angajator a obligaţiei prevăzute la art.15 alin.(1) lit.h), cu amendă de la 300 lei la 1.000 lei;

c) nerespectarea obligaţiei prevăzută la art.11 alin.(1), cu amendă de la 500 lei la 1.000 lei;

d) nerespectarea prevederilor art.11 alin.(3), cu amendă de la 500 lei la 1.000 lei;

e) nerespectarea de către angajator a obligaţiei prevăzută la art.11 alin.(4), cu amendă de la 1.000 lei la 1.500 lei.

Alin.(2) şi (3) nemodificate

Alin.(4) se elimină.

(4) Inspecţia Muncii raportează anual Ministerului Muncii şi Justiţiei Sociale numărul de contracte individuale de muncă încheiate potrivit prezentei legi.

Autori: membrii comisiei


	Ordonarea contravenţiilor în ordinea crescătoare a cuantumului amenzilor.

Pentru trimiteri corecte, având în vedere modificările propuse.

Pentru evitarea dublei reglementări, întrucât art.15 alin.(2) şi alin.(2) al prezentului articol reglementează deja încheierea, executarea, modificarea, suspendarea şi încetarea contractului individual de muncă, inclusiv controlul acestora.

Pentru rigoarea exprimării.



	26. 
	__
	Art.18. – Anexele nr. 1 şi 2 fac parte integrantă din prezenta lege.

Autori: membrii comisiei


	Prevedere necesară, pentru respectarea normelor de tehnică legislativă.



	27. 
	Art.20. - Prezenta lege intră în vigoare la 30 de zile de la publicarea în Monitorul Oficial al României, Partea I.


	Art.19. - Prezenta lege intră în vigoare la 30 de zile de la data publicării în Monitorul Oficial al României, Partea I.

Autori: membrii comisiei


	Pentru respectarea normelor de tehnică legislativă.



	28. 
	Anexa nr.1

Denumire angajator 

FIŞA  DE EVALUARE * (Fişa de evaluare se va completa în două exemplare, câte una pentru fiecare parte) 

a performanţelor profesionale individuale pentru personalul contractual

Direcţia/Serviciul 
Biroul  ……………………………………

Numele şi prenumele Angajatului


Funcţia ……………………………………

Perioada de evaluare ……………………………………

Criterii de evaluare

1. Competenţa în gestionarea resurselor alocate (între 0 - 20 de puncte) …… puncte.

2. Capacitate de a lucra individual/în echipă (între 0 - 20 de puncte) …… puncte.

3. Capacitatea de a respecta procedurile şi regulamentele interne (între 0 - 20 de puncte) …… puncte.

4. Capacitatea de asumare a responsabilităţilor (între 0 - 20 de puncte) …… puncte.

5. Capacitatea de a rezolva eficient problemele (între 0 - 20 de puncte) …… puncte.

TOTAL PUNCTE:

Nota finală = media notelor acordate pentru fiecare criteriu = 100 de puncte.

Aprecierea finală:

· nesatisfacător (între 0 - 40 de puncte)

· bine (între 41 - 80 de puncte)

· foarte bine (între 81 -100 de puncte)

Observaţiile persoanei evaluate: 

……………………………………………………………………...

Director general/Director/Şef serviciu/Şef birou

Data şi semnătura …………………………………..


Data şi semnătura angajatului pentru luarea la cunoştinţă a rezultatului evaluării
	Anexa nr.1

Denumire angajator ………………………………….

FIŞA  DE EVALUARE1
a performanţelor profesionale individuale pentru personalul contractual

Direcţia/Serviciul/Biroul ……………………………….


Numele şi prenumele angajatului ……………..


Funcţia ……………………………………

Perioada de evaluare …………………………………..

Criterii de evaluare:

1. Competenţa în gestionarea resurselor alocate (între 0 - 20 de puncte) ……. puncte.

2. Capacitate de a lucra individual/în echipă (între 0 - 20 de puncte) …… puncte.

3. Capacitatea de a respecta procedurile şi regulamentele interne (între 0 - 20 de puncte) …… puncte.

4. Capacitatea de asumare a responsabilităţilor (între 0 - 20 de puncte) …… puncte.

5. Capacitatea de a rezolva eficient problemele (între 0 - 20 de puncte) …… puncte.

TOTAL PUNCTE:

Punctajul final = suma punctajelor acordate pentru fiecare criteriu, maximum 100 de puncte.

Aprecierea finală:

· nesatisfacător (între 0 - 40 de puncte)

· bine (între 41 -80 de puncte)

· foarte bine (între 81 -100 de puncte)

Observaţiile persoanei evaluate:

..............................................................

Director general/Director/Şef serviciu/Şef birou

Data şi semnătura …………………………………..


Data şi semnătura angajatului pentru luarea la cunoştinţă a rezultatului evaluării ……………………
1 Fişa de evaluare se va completa în două exemplare, câte una pentru fiecare parte.
Autori: membrii comisiei 


	Pentru respectarea normelor de tehnică legislativă.

	29. 
	Anexa nr.2

Scrisoare de recomandare

Prin prezenta recomand pe dl/dna ....... , care a fost angajat/ă în cadrul ............., care a fost angajată în cadrul ................., departamentul ......, în perioada ...........

Pe toata perioada desfăşurării activităţii dl/dna ………………………………. a dat dovadă de:

competenţă profesională, seriozitate în muncă, punctualitate, responsabilitate, spirit de echipă, precum şi ………………… 

Pe baza celor menţionate mai sus, îl/o recomand pentru ocuparea unor posturi în domeniul public/privat. 

Cu deosebită consideraţie,
Director general/Director/Şef serviciu/Şef birou …………………………………..

Data şi semnătura …………………………………..


	Anexa nr.2

Denumire angajator .............................
SCRISOARE DE RECOMANDARE
Prin prezenta recomand pe dl/dna ………………, care a fost angajat/ă în cadrul  ……………………,

departamentul/direcţia/serviciul/biroul …….......…., în perioada …………………

Pe toată perioada desfăşurării activităţii dl/dna ……………………………… a dat dovadă de:

..............................................................


Cu deosebită consideraţie,
Director general/Director/Şef serviciu/Şef birou …………………………………..

Data şi semnătura ………………………………..

Autori: membrii comisiei


	Claritatea formulării.



Redactat: Prenume, Nume

